Blenheim Palace
Store norske leksikon,Kunst og estetikk,Arkitektur og landskap,Kirker, slott og gårder,Slott og palasser
Blenheim Palace er en slottseiendom i Storbritannia, Oxfordshire, ved landsbyen Woodstock nordvest for Oxford; sete for hertugene av Marlborough.
Slottet var nasjonens gave til den første hertugen, John Churchill, etter hans seier over franskmenn og bayrere ved landsbyen Blindheim (engelsk Blenheim) i Bayern 1704 (slaget ved Höchstädt-Blindheim), og er oppkalt etter denne landsbyen.Den trefløyede bygningen i barokkstil ble oppført 1705–1724 etter tegninger av Sir John Vanbrugh. Slottet er omgitt av en stor park med en kunstig innsjø og en berømt bro.Anlegget ble i 1987 tatt med på UNESCOs liste over verdens kultur- og naturarv (World Heritage List).Winston S. Churchill, som var barnebarn av den 7. hertugen, ble født på Blenheim Palace. Les mer i Store norske leksikon slott